Diari Oficial de la Generalitat Valenciana


Sumari del DOGV 5961, del 24-02-2009 (2009/1838)

ORDE de 12 de febrer de 2009, del conseller de Presidència i vicepresident primer del Consell, per la qual es convoquen dos beques per a la realització de pràctiques professionals d'informàtica en el Servici d'Informàtica, adscrit a la Sotssecretaria de la Conselleria de Presidència.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5961

Data del DOGV
:   24-02-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/1838


Data del document
:   12-01-2009

Organisme emissor
:   Conselleria de Presidència

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda pública
    * assignació per estudis

ORDE de 12 de febrer de 2009, del conseller de Presidència i vicepresident primer del Consell, per la qual es convoquen dos beques per a la realització de pràctiques professionals d'informàtica en el Servici d'Informàtica, adscrit a la Sotssecretaria de la Conselleria de Presidència. [2009/1838]
La Generalitat, en el marc de la política dirigida a la millora i especialització de joves llicenciats en l'àrea de la informàtica, convoca la concessió de beques perquè estos puguen accedir a la realització de pràctiques professionals.
L'anterior actuació es troba recollida en els objectius i activitats del programa pressupostari 121.20, Realització de Pràctiques Professionals d'Informàtica.
Les ajudes que es financen d'acord amb el que preveu la present orde no estan subjectes a la política de control d'ajudes de l'Estat, per no reunir els requisits de l'article 87.1 del Tractat CE, al no afectar la competència en raó a la qualitat del beneficiari i la finalitat de l'ajuda.
Per això, en virtut de les facultats que em conferix l'article 28 de la Llei 5/1983, de 30 de desembre, del Consell,
ORDENE
Primer
Convocar concurs públic per a la concessió de dos beques per a la realització de pràctiques professionals d'informàtica i aprovar les bases per les quals es regix esta convocatòria, incloses com a annex I en esta.
Segon
La dotació econòmica de les beques se sufragarà a càrrec del capítol IV, codi de la línia T4002000, aplicació pressupostària 05.02.01 del Programa 121.20, per un import de 1.000 euros bruts mensuals cada beca, sent l'import total de les beques d'un import total màxim de 16.000 euros.
Contra esta orde que posa fi a la via administrativa es podrà interposar potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà de la publicació, de conformitat amb el que preveuen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener, o bé recurs contenciosos administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.
València, 12 de febrer de 2009
El conseller de Presidència i vicepresident primer del Consell,
VICENTE RAMBLA MOMPLET
ANNEX I
Bases de la convocatòria de beques per a la realització de pràctiques professionals d'informàtica en el Servici d'Informàtica adscrit a la Sotssecretaria de la Conselleria de Presidència
Primera. Objecte
L'objecte d'estes bases és regular la concessió de dos beques per a pràctiques professionals d'informàtica en el Servici d'Informàtica adscrit a la Sotssecretaria de la Conselleria de Presidència de la Generalitat. Les pràctiques professionals es podran realitzar en dos especialitats:
- Desenvolupament d'aplicacions
- Sistemes i comunicacions
L'aspirant haurà d'indicar en la sol·licitud l'especialitat o especialitats a què concorre.
Segona. Requisits dels sol·licitants
Els sol·licitants hauran de complir els requisits establits en l'article 13 de la Llei 38/2003, General de Subvencions, a la data de finalització del termini de presentació d'instàncies i a més, s'exigiran els requisits següents:
1. Titulació: enginyers, llicenciats, diplomats o enginyers tècnics en Informàtica.
2. Ser menor de 35 anys a data 1 de maig de 2009.
3. No haver sigut beneficiari amb anterioritat de més de dos beques que tinguen idèntic o paregut objecte al de la present convocatòria.
4. Gaudir de cobertura sanitària.
Tercera. Dotació, duració i pagament de les beques
Les beques de pràctiques estan dotades cada una d'estes amb 1.000 euros bruts mensuals.
El període de duració de les beques comprendrà des de la data que s'indique en la resolució d'adjudicació, que serà objecte de publicació en el Diari Oficial de la Comunitat Valenciana; data d'inici que no podrà ser anterior a l'1 de maig de 2009, i finalitzarà el 31 de desembre de l'any 2009, podent prorrogar-se estes mitjançant una resolució expressa per als mesos que resten fins a completar un any, sempre que existisca consignació en l'exercici pressupostari corresponent. L'import de les beques s'abonarà mensualment, prèvia certificació del Servici d'Informàtica de la bona marxa de l'activitat objecte de la beca.
Quarta. Formalització de sol·licituds
Els candidats hauran de presentar, en el Registre General de la Conselleria de Presidència de la Generalitat, situat al carrer Juristes, 10, de València o en qualsevol de les dependències previstes en l'article 38, paràgraf quart, de la Llei de Règim Jurídic de les Administracions Públiques i del Procediment Administratiu Comú, una sol·licitud, segons model que es detalla en l'annex II, indicant el número de convocatòria, dirigida a la Conselleria de Presidència, Secretaria General Administrativa, Servici d'Informàtica. Els models de sol·licitud estaran a disposició de les persones interessades en el Registre General de la Conselleria de Presidència de la Generalitat i en l'apartat de guia de servicis/tràmits i servicis de la direcció www.gva.es/jsp/portalgv, junt amb la documentació següent:
a) Fotocòpia del DNI compulsada.
b) Currículum, del que formaran part les seues dades personals, domicili habitual, data de naixement, telèfon, adreça de correu electrònic, experiència professional i qualsevol altre document que acredite la possessió d'altres títols o mèrits docents, professionals, coneixement d'idiomes, cursos rebuts, cursos impartits, etc.
c) Fotocòpia compulsada del títol acadèmic acreditatiu dels requisits exigits en la base segona i del corresponent expedient acadèmic.
d) Declaració responsable d'estar al corrent de les seues obligacions fiscals i de seguretat social, que haurà de ser substituïda pels corresponents certificats en el cas de resultar beneficiari de la beca. L'aportació dels certificats es realitzarà amb anterioritat a la proposta de resolució.
e) Declaració responsable de no estar sotmés a les prohibicions per a obtindre la condició de beneficiari que s'establixen en l'article 13 de la Llei General de Subvencions, o acreditació d'este aspecte per mitjà de qualsevol dels mitjans establits en el seu apartat seté.
f) Declaració responsable de no haver sigut beneficiari de més de dos beques que tinguen idèntic o paregut objecte al de la present convocatòria.
g) Acreditar la circumstància de disposar de cobertura sanitària.
Cinquena. Termini de presentació de sol·licituds
El termini de presentació de sol·licituds serà de 15 dies hàbils comptats a partir de l'endemà de la publicació d'esta convocatòria en el Diari Oficial de la Comunitat Valenciana.
Sisena. Termini de selecció i concessió de beques
1. La concessió de les beques s'efectuarà per resolució del conseller de Presidència a proposta de la comissió avaluadora. La dita comissió estarà integrada pels membres següents:
- El secretari general administratiu o persona que designe, que actuarà com a president
- Dos tècnics del Servici d'Informàtica, actuant un d'ells com a secretari.
La Conselleria de Presidència de la Generalitat es reserva la facultat de deixar deserta, totalment o parcialment, l'adjudicació de les beques convocades i d'interpretar el contingut d'estes bases.
2. La selecció dels becaris vindrà donada per la puntuació obtinguda en el barem següent:
- Titulació acadèmica: (fins a 3 punts). Es valorarà l'expedient acadèmic fins a la data.
- Coneixements de valencià homologats per la Junta Qualificadora de Coneixements de Valencià: (fins a 1 punt)
- Coneixements acreditats oficialment d'idiomes comunitaris: (fins a 1 punt)
- Aspectes específics. Els aspectes específics es valoraran (fins a 10 punts) en funció de l'especialitat triada.
Per a l'especialitat de desenvolupament d'aplicacions es valoraran els coneixements en les àrees següents:
- SQL
- Bases de dades Oracle, ACCESS i Livelink Collections Server
- Connexions ODBC i JDBC
- Visual BASIC
- Desenvolupament Web (Photoshop, HTML, JavaScript, CSS, ASPE, JSP)
- Accessibilitat Web
- Arquitectures J2EE i Java (applets, servlets)
- Intercanvi electrònic de dades i presentació: XML, XSL, Servicis Web
- Servidors Web: Apache
- Navegadors i gestors de continguts
Per a l'especialitat de sistemes i comunicacions es valoraran els coneixements en les àrees següents:
- Sistemes de cablejat estructurat
-Administració electrònica de xarxa: Switches, Routers
- Administració Windows 2003 Server
- Administració Microsoft Exchange.
- Administració dels sistemes operatius Solaris i Linux.
- Administració d'Oracle.
La comissió avaluadora es reunirà dins dels 10 dies següents a l'acabament del termini de presentació de sol·licituds, les estudiarà i establirà la puntuació necessària per a ser convocat a entrevista personal i/o prova escrita, convocant a continuació els aspirants seleccionats. La puntuació de l'entrevista i/o prova escrita serà de 0 a 10 punts. Esta entrevista i/o prova escrita se centrarà fonamentalment en els temes exposats en el paràgraf anterior del barem.
3. Finalitzat el procés selectiu la comissió, en el termini d'un mes a partir de l'endemà de la finalització de presentació de sol·licituds, elaborarà una relació provisional de beneficiaris i una bossa de reserva prioritzada, en funció de la puntuació obtinguda, d'acord amb les especialitats ressenyades en la base primera, per a cobrir les vacants que puguen produir-se per renúncia o abandó.
4. Els aspirants seleccionats hauran d'acreditar, amb anterioritat a dictar-se la proposta de resolució de concessió, que s'hagen al corrent en el compliment de les seues obligacions tributàries de l'Estat i de la Generalitat i davant de la Seguretat Social.
5. El termini per a resoldre i notificar la present convocatòria serà de dos mesos comptats a partir de l'endemà de la publicació de la convocatòria en el Diari Oficial de la Comunitat Valenciana . La resolució de concessió serà publicada en el mencionat diari oficial. En la resolució s'indicaran els aspirants beneficiaris de les beques i les bosses de reserva constituïdes pels aspirants que no resulten adjudicataris, ordenades d'acord amb la puntuació obtinguda, per a cobrir les vacants que puguen sorgir durant el període de gaudi.
Setena. Obligacions, incidències i tutoria dels becaris
1. Drets i obligacions
Les beques objecte de la present convocatòria són incompatibles amb el gaudi de qualsevol altra beca per a la mateixa o semblant activitat, ajuda o activitat laboral regular que impedisca el compliment de les obligacions com a becari. La infracció d'esta regla deixarà sense efecte la beca adjudicada.
La condició de becari no genera cap relació laboral ni administrativa amb la Generalitat.
De conformitat amb el que disposa l'article 8.1 del Decret 108/1992, de 6 de juliol, del Consell de la Generalitat, quan el beneficiari de la beca siga un empleat de la Generalitat, funcionari o laboral, quedarà en la situació administrativa que procedisca d'acord amb la normativa de funció pública.
Si els becaris, com a conseqüència del desenvolupament de les tasques que hagen de dur a terme, incorregueren en despeses de desplaçament, pernoctació o restauració, estes els seran rescabalats en els termes que per al personal de la Generalitat i l'adscrit funcionalment al servici d'esta establix el Decret 24/1997, d'11 de febrer, del Consell de la Generalitat, sobre indemnitzacions per raó del servici i gratificacions per servicis extraordinaris. L'aplicació de la dita normativa es referirà únicament als conceptes i quanties que han de ser rescabalats sense que això implique una modificació en la relació jurídica del becari amb l'administració.
Els becaris hauran de complir així mateix amb les obligacions establides en l'article 14 de la Llei General de Subvencions que li siguen d'aplicació.
2. Tutoria
Els becaris, una vegada reben la notificació d'haver sigut seleccionats per a una beca vindran obligats a tindre una dedicació a les activitats objecte d'esta de 35 hores setmanals en horari de matí o vesprada, que hauran de ser realitzades davall la supervisió o tutoria del personal del Servici d'Informàtica de la Conselleria de Presidència de la Generalitat designat a este efecte.
El cap del Servici d'Informàtica ordenarà les activitats o establirà la dedicació i torns dels becaris atenent l'objecte de les beques.
Finalitzat el benefici de la beca, i amb un informe previ d'assistència, aprofitament i aptitud del becari per part del cap del Servici d'Informàtica s'estendrà el certificat corresponent.
3. Incidències
El conseller de Presidència resoldrà les incidències que es produïsquen durant el període de benefici de les beques a proposta del secretari general administratiu, i podrà deixar-les sense efecte, amb audiència prèvia a l'interessat, en els casos següents:
a) Incompliment de les seues obligacions.
b) No realitzar l'activitat que va motivar la concessió.
c) Deixar de reunir els requisits exigits en la present convocatòria.
El conseller de Presidència, a proposta del secretari general administratiu, emetrà resolució per la qual es procedirà a cobrir les vacants que pogueren produir-se bé com a conseqüència de renúncies que deixen vacant el benefici d'una beca o per disponibilitat pressupostària, i se servirà per a això de la borsa de reserva que resulte del procediment de selecció.